Korporatsioon Revelia

**Korporatsioon Revelia** (lühendatult **Korp! Revelia** või **C!Rev!** või **K!Rev!**) on vabatahtlikult liitunud meestudengite akadeemiline organisatsioon.

## Eesmärk
Korp! Revelia on vabatahtlikult liitunud akadeemiliste meeste pere, mille eesmärk on kasvatada oma liikmetest ausad, kohusetundlikud ja rahvuslikult mõtlevad eesti akadeemilised noored.

## Ajalugu
### Okupatsioonieelse vabariigi periood (1920–1940)
Idee uue üliõpilasorganisatsioonii loomiseks tekkis 1920. aasta kevadel. 1920. aasta septembris algasid korralised koosolekud põhikirja väljatöötamiseks. Põhikiri võeti lõplikul kujul vastu 2. novembril 1920 ja esitati kinnitamiseks ülikooli valitsusele. 3. detsembril 1920 kinnitati põhikiri ülikooli valitsuse poolt. Seda kuupäeva loetakse korp! Revelia asutamise aastapäevaks.

Tunnusmärkidega astus uus korporatsioon esmakordselt avalikkuse ette 8. detsembril 1920. 27. veebruaril 1921 kinnitati konvendi koosolekul korporatsiooni vapp. 1926. aastal asutati korp! Revelia Vilistlaskogu. 27. märtsil 1928 võeti Revelia vastu Eesti Korporatsioonide Liidu täieõiguslikuks liikmeks.

30. novembril 1930 kirjutati Tartus alla sõpruslepingule Helsingi Ülikooli vanima üliõpilasorganisatsiooni Viipurilainen Osakuntaga. 1934. aastal avaldas soovi Reveliaga liituda Tallinna korp! Frat. Justitia, kelle liikmeist kolm võeti 1935. aastal I poolaastal vastu vilistlasteks ning 13 tavaliikmeteks.

1940. aastal likvideeriti korporatsioon Nõukogude okupatsioonivõimude poolt.

### Pagulus (1940–1990)
* 1947–1949 olid revelused Saksamaal Geislingeni DP-laagris.
* 1949. aastal asutati korp! Revelia Koondis Kanadas.
* 1951. aastal asutati korp! Revelia Koondis USA-s.
* 1954. aastal asutati korp! Revelia Koondis Austraalias.

### Taasasutamisest tänapäevani (1989–...)

* 1989. aastal kevadel tekkis tudengitel idee asutada üliõpilasorganisatsioon.
* 2. märtsil 1989 loeti koosolekul korp! Revelia tegevust käsitlevaid materjale.
* 31. märtsil 1989 registreeriti taasloodud korp! Revelia Tartus.
* 2. detsembril 1990 taastati vilistlaskogu tegevus.
* 1994 registreeriti USA-s Marylandi osariigis Estonian-Revelia Academic Fund, Incorporated.
* 17. veebruaril 2001 otsustati osta maja Tartus aadressil Veski tn 45.
* 3. detsembril 2005 kirjutati Tartus alla sõpruslepingule Läti korporatsiooniga Fraternitas Metropolitana.
* 23. oktoobril 2008 ilmus trükis raamat "Korporatsioon Revelia entsüklopeedia 2008" ehk lühendatult RevE.
* 2015. aastal sõlmiti sõprusleping Leedu korporatsiooniga RePublica. Leping allkirjastati 14. veebruaril Vilniuses ja 21. veebruaril Tartus.

## Nimi ja tunnusmärgid
### Nimi
Nimi "Revelia" valiti Tartu Ülikooli keeleteadlastest õppejõudude soovitusel ja see tähistas Eesti ajaloos varem Tallinna ümbruskonda.

### Värvid
Lipuvärvideks valiti kunstiteadlaste soovitusel must-valge Eesti lipust ja roheline ühest varasemast C. R. Jakobsoni poolt välja pakutud rahvuslipu projektist. Roheline väljendab lootust ja tööarmastust; must ausust ja õiglust; valge puhtust, omavahelist vendlust ja koostööd rahvaga.

### Lipukiri
Lipukirjaks sai "Üks kõige, kõik ühe eest!", mis pidi haarama laiemas mõttes tervet eesti rahvast.

### Vapp
Korporatsiooni vapp kinnitati konvendi koosolekul 27. veebruaril 1921. Selle rohelisel pinnal on Revelia asutamise kuupäev 3. XII 1920 kahe kuldse loorberioksa vahel, mis on seotud hõbedase lindiga. Mustal pinnal on Tallinna vapilt pärit kolm kullatud kroonidega hõbeleopardi ja valgel hõbedane Revelia sirkel – väänistäht.

### Sirkel
Sirkel koosneb tähtedest V, C, F ja R ning selle tähendus on "Vivat, crescat et floreat Revelia" ehk "Elagu, kasvagu ja õitsegu Revelia!".

## Liikmed
### Asutajaliikmed
Asutajaliikmed tulid valdavalt teistest korporatsioonidest: Sakalast 6, Ugalast 2, Fraternitas Academicast 1, peale nende kaks organiseerumata.

* Karl Friedrich Hanson agr. Ugala
* Martin Hendrikson med. Sakala
* Julian Karolin rer. merc. Sakala
* Jakob Kükamees agr. metsik
* Arthur Luik jur. Sakala
* Johannes Matt agr. Ugala
* Arnold Mägar agr. metsik
* Mihkel Nanelson med. Sakala
* Herbert Normann med. Frat. Academica
* Artur Odrats rer. merc. metsik
* Johannes Põderson jur. Sakala

### Tuntud liikmeid
Tuntud liikmete seas on Alvo Aabloo, Juhan Aavik, Johannes Ambos (VR II/3), Uku Arold, Ain Eenmaa, Arnold Janno, Karl Hellat, Imre Kaas, Ülo Kaasik, Leo Kalmet, Arnold Kalmus, Willem Kanarik (VR I/3), Johan Kana, Boris Karppela, Gustav Kima, Georg-Voldemar Klaus''',''' Juhan Kriisa, Karl Kolbre, Alfred Kubbo, Karla Liivola, Valle-Sten Maiste, Jaak Mee, Karl Mölder, August Mölder, Mikko Mykkänen, August Nieländer, Indrek Park, Gustav Puu, Taavi Päll, Harald Raudsepp, Jaan Raudsepp (VR II/3), Jaan Reinbach,  Jaan Reinhold, Jonathan Roper, Joann Saarniit, Leo Saarnok (VR I/3), Theodor Seisler, Peeter Selg, , Ülo Sirp, Veiko Spolitis, Endel Taniloo, Arnold Tolts (VR II/3), Rein Triefeldt, Jüri Täht, Abner Uustal, Jüri Variste, Julius Voolaid, Neeme Väli, Toomas Väli, Jaan Väljaots, Leenart Üllaste, Lembit Öpik (välja heidetud 3.05.2025 vilistlaskogu üldkoosoleku otsusega).

## Viited

## Kirjandus
*Korporatsioon Revelia entsüklopeedia 2008. Tartu, 2008. ISBN 9789949157839
*Revelatsioonid. Reveluste luuletusi 1987–2010. Tartu, 2010. 

## Välislingid
*Korp! Revelia koduleht